als_Latn dik_Latn sag_Latn
Arjen Robben, lojtari më i mirë i gjysmë sezonit të Bundesligës
Përveç Robbenit, titullin e më të mirit e kanë marë portieri i Bayernit Neuer, trajneri i Augsburgut Winziert, klubi i të cilit është shpallur si befasia më e këndshme e gjysmë sezonit.
BERLIN (AA) - Përfaqësuesi i kombëtares holandeze dhe lojtari i Bayern Munich, Arjen Robben, është zgjedhur lojtari më i mirë i gjysmë sezonit në Bundesligë, raporton Anadolu Agency (AA).
Bëhet fjalë për përzgjedhjen e lojtarëve më të mirë në pjesën e parë të kampionatit elitë gjerman në futboll, realizuar nga gazeta sportive Kicker, ndërsa Robbeni fitoi 46,7 për qind nga gjithsej 240 vota. Kanë votuar edhe futbollistët e ekipeve të Bundesligës. Pas tij pasojnë mesfushori belgjik Kevin de Bruyne në fanellën e Wolfsburgut, pastaj Alex Maier nga Eintracht Frankfurt dhe mesfushori me përvojë i Bayernit Xabi Alonso.
Në përzgjedhjen e portierit më të mirë të gjysmë sezonit të kaluar të Bundesligës titullin e më të mirit e ka marrë ai i Bayernit, Manuel Neuer, ndërsa pas tij radhiten portieri i Borussia Monchengladbach, Yann Sommer dhe ai i Freiburgut Roman Burki.
Për trajnerin më të mirë të gjysmë sezonit është votuar trajneri i FC Augsburg, Markus Winziert, ndërsa epitetin aspak të lakmueshëm të trajnerit më të dobët e mori Armin Veh, i cili në fund të nëntorit u braktisi ekipin Stuttgart. FC Augsburg u zgjodh për befasi më të këndshme të pjesës së parë të Bundesligës, ndërsa befasia më e pakëndshme e gjysmë sezonit është shpall Borussia Dortmund.
als_Latn als_Latn als_Latn als_Latn als_Latn als_Latn